Diari Oficial de la Generalitat Valenciana


Sumari del DOGV 2032, del 26-05-1993 (1993/828091)

ORDRE de 7 de maig de 1993, de la Conselleria d'Economia i Hisenda, per la qual acorda l'adquisició per la Generalitat Valenciana de dues parcel.les rústiques situades en el terme municipal de Requena, partida del Rebollar, lloc Casa de los Sánchez i lloc Cañada de la Garrota.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/05/07/(13)/dof/vci/html**

### Dades del document

Número de DOGV
:   2032

Data del DOGV
:   26-05-1993

Secció del DOGV
:   DISPOSICIONS GENERALS

Número del document
:   1993/828091


Data del document
:   07-05-1993

Organisme emissor
:   Conselleria d'Economia i Hisenda

Tipus de document
:   Ordre

Ordre de 7 de maig de 1993, de la Conselleria d'Economia i Hisenda, per la qual acorda l'adquisició per la Generalitat Valenciana de dues parcel.les rústiques situades en el terme municipal de Requena, partida del Rebollar, lloc Casa de los Sánchez i lloc Cañada de la Garrota.  
Dins de la política de creació de sòl industrial en l?àmbit de la Comunitat Valenciana, s'estima convenient la dotació, per part de la Generalitat Valenciana, de sòl industrial en el municipi de Requena, que permeta la promoció i ubicació de projectes empresarials i la reactivació econòmica de la zona afectada.  
Mitjançant Acord de 7 de desembre de 1992, del Consell de la Generalitat Valenciana, s'aprovà l'adquisició de terrenys en el terme municipal de Requena, dins dels quals es troben les finques, objecte d'aquesta ordre d'adquisició.  
Per això, i d'acord amb el que estableix l'article 30 de la Llei de la Generalitat Valenciana 3/1986, de 24 d'octubre, de Patrimoni de la Generalitat Valenciana, i amb els informes i les valoracions que consten en l?expedient,  
ORDENE:  
Article primer  
Acordar l'adquisició mitjançant contractació directa a títol onerós i en virtut de compra-venda, de les finques rústiques que a continuació es descriuen:  
1. Tros de terra de secà vinya, en el terme municipal de Requena, partida del Rebollar, lloc Casa de los Sánchez. Té vuitanta-tres àrees setanta centiàrees. Confronta: nord, Felicidad Monsalve Ejarque; sud, Fernando Pérez Piqueras; est, Vereda Real de ramats, i oest, Fernando Pérez Piqueras. Avui confronta pel nord, sud i oest amb terres de la Generalitat Valenciana.  
2. Terra de secà vinya, en el terme municipal de Requena, partida del Rebollar, lloc Cañada de la Garrota. Té dues hectàrees, vuitanta-quatre àrees, noranta-tres centiàrees. Confronta: nord, germans Iranzo González; sud, sendera; est, Emiliano Martínez Ramon i oest, camí de la Casa del Arcipreste. Avui per l'est, de la Generalitat Valenciana.  
Les finques descrites pertanyen a la Sra. Deogracias Martínez Martínez.  
Les finques descrites en aquesta ordre es troben lliures de càrregues i gravàmens.  
Article segon  
La compra que necessàriament es formalitzarà en escriptura pública es realitzarà per un preu de nou milions cent sis mil cinquanta pessetes (9.106.050 PTA).  
Les despeses i els impostos que se'n deriven seran pagats per les parts, segons la llei.  
Article tercer  
El Servei de Patrimoni de la Direcció General de Tributs i Patrimoni realitzarà els tràmits necessaris per a fer efectiu el que disposa aquesta ordre.  
València, 7 de maig de 1993.  
El Conseller de Economía y Hacienda,   
ANTONI BIRLANGA CASANOVA


Còpia Permalink ELI